Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a közérdekű adatok nyilvánosságáról szóló 1992. évi LXIII. törvény (Avtv.) szerint csak akkor kezelhető, ha
Paragraph Index: 1432

a közérdekű adatok nyilvánosságáról szóló 1992. évi LXIII. törvény (Avtv.) szerint csak akkor kezelhető, ha — az adatkezeléshez az érintett írásban hozzájárul, vagy — a 2. § 2. a) pontjában foglalt adatok esetében, az nemzetközi egyezményen alapul, vagy alkotmányban biztosított alapvető jog érvényesítése, továbbá a nemzetbiztonság, a bűnmegelőzés vagy a bűnüldözés érdekében törvény elrendeli; — egyéb esetekben azt törvény elrendeli. Jelen esetben az adatfelvétel — tekintettel arra, hogy törvényi felhatalmazás a kutatásra nincs — csak az érintettek hozzájárulása esetén lehetséges. 2000/88/II. szám Aggályos a védőnő és a védőnő által kitöltendő „védőnői kérdőív” szerepe a kutatásban. A védőnő véletlenszerűen választja ki a mintába kerülő családokat, ezután a kiválasztottakról kitölt egy olyan kérdőívet, mely az érintettek egészségügyi adatainak széles körét tartalmazza, az életmódra utaló kérdésekkel együtt. Mindezen felül a védőnőt is „ítélkezésre” készteti számos esetben (például: 2. kérdés: „Ön szerint a gyermek cigány vagy magyar?”; 34.5. kérdés az otthoni ápolás színvonaláról; stb.). Továbbá a védőnői kérdőív összekapcsolható az érintettel, hiszen máshogy nem lenne lehetséges az, hogy a kérdező felkeresse a családokat, és kitöltse a kutatás másik kérdőívét. Kifogásolható tehát, hogy az érintettek különleges adatainak széles köre kerül át a védőnőtől a kutatás munkatársához, másrészt aggályos a védőnő szerepe is, hiszen életvitelre utaló, erkölcsi ítéletként is felfogható nyilatkozatot tesz a családról. Adatvédelmi szempontból problémát vet fel az is, hogy a védőnői kérdőív és a családi kérdőív összekapcsolható az érintettel az adatfelvétel stádiumában. A kutatás lebonyolítására az alábbi modellt javaslom: Biztosítani kell azt, hogy az érintettek ne legyenek a kutatás adatfelvételt követő szakaszában azonosíthatók, és hogy a védőnői és a családi kérdőív a kutatás során soha ne legyen összekapcsolva az azonosító adatokkal. Ki kell nevezni egy személyt, aki a kérdőívek és az azonosítók együttes kezelését végzi. Ennek a személynek a felelőssége rendkívül nagy, tudatában kell lennie annak, hogy amennyiben az érintettek jogai az ő gondatlan, esetleg szándékos magatartása miatt sérülnek, polgári jogi, súlyosabb esetben büntetőjogi úton felelősségre vonható. A védőnők a minta kiválasztása után írásos hozzájárulást kérnek az érintettektől. Ez a hozzájárulás — mely történhet előre gyártott nyomtatványon is — tartalmazza az adatkezelés célját, az adatfelhasználás módját, valamint a válaszadás önkéntességére vonatkozó felhívást. Ezt követően a védőnő kitölti a védőnői kérdőívet, mely csak sorszámot tartalmaz. A kérdőívet lezárt borítékba helyezi, a boríték külső oldalára felírja a sorszámot. Mellékel egy másik lezárt borítékot, külső oldalán ugyancsak a sorszámmal, a borítékba elhelyezi a gyermek és gondozója nevét, lakcímét tartalmazó papírt. A két boríték ezután az előbb említett felelőshöz kerül, aki először ellenőrzi az írásbeli hozzájárulás meglétét, szabályosságát, az esetleges korlátozásokat. Ezt követően egy családi kérdőívre felírja a sorszámot, ezt a névvel, címmel együtt átadja a kérdezőnek, miközben a védőnői kérdőív a lezárt borítékban marad. A kérdező felkeresi a családot, megteszi a kutatás és közvetlen üzletszerzés célját szolgáló név- és lakcímadatok kezeléséről szóló 1995. évi CXIX. törvény (Kkt.) 5. § (1) bekezdése szerinti írásbeli tájékoztatást; ennek megtörténtét dokumentálni kell. Majd kitölti a kérdőívet, az önkéntességet az „érzékenyebb” kérdések előtt tanácsos külön újra említeni. A kérdőív sorszám alapján párosítható a védőnői kérdőívvel, melynek borítékját a nevet és a lakcímet tartalmazó papír megsemmisítése után lehet kinyitni. A sorszámot és az azonosító adatokat együttesen tartalmazó borítékokat a felelős őrzi, és csak addig, ameddig ez szükséges; a családi kérdőív kitöltése után azt meg kell semmisíteni, és a kutatást anonim módon kell folytatni. A borítékokat harmadik személynek átadni nem lehet. Ezzel az eljárással elérhető, hogy a védőnői kérdőív érzékeny adatait senki se kapcsolhassa össze a személlyel. A védőnői kérdőíven az anya és az apa munkahelye csak pontos cím nélkül adható meg, az azonosíthatóság lehetőségének kizárásával. A kutatás a fenti módon nem sértené az érintettek jogait. Tekintettel az adatokért felelős személy különleges feladataira, célszerű, ha ő ellenőrzi a kutatási adatkezelési terv szabályainak megtartását is. Mindezen tényezők együttes figyelembevételével az tartható a leghelyesebbnek, ha ez a személy a kutatás vezetője, tehát Ön lenne. [...] Munkájához sok sikert kívánok. Budapest, 1999. február 25. Üdvözlettel: Dr. Majtényi László (107/K/1999) 2000/88/II. szám [Állásfoglalás: a „Tokaji zsidó emlékek” című kötet adatvédelmi követelményei, a közemberek, történelmi személyiségek, közfeladatot ellátók jogai eltérnek] [...] [Tokaj] Tisztelt Uram! Indítványát, melyben a „Tokaji zsidó emlékek” című kötettel kapcsolatban adatvédelmet érintő kérdéseit megfogalmazta, megkaptam és kivizsgáltam. Álláspontomról az alábbiakban tájékoztatom:

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes